ddrg/super_eurlex huggingface dataset:
96/504/EY: Neuvoston päätös, tehty 18 päivänä kesäkuuta 1996, Euroopan yhteisön ja sen jäsenvaltioiden sekä Chilen tasavallan poliittisen ja taloudellisen liiton perustamiseen tähtäävän yhteistyötä koskevan puitesopimuksen tiettyjen määräysten väliaikaista soveltamista koskevasta Euroopan yhteisön ja Chilen välisestä kirjeenvaihdosta



Virallinen lehti nro L 209 , 19/08/1996 s. 0001 - 0001



NEUVOSTON PÄÄTÖS, tehty 18 päivänä kesäkuuta 1996, Euroopan yhteisön ja sen jäsenvaltioiden sekä Chilen tasavallan poliittisen ja taloudellisen liiton perustamiseen tähtäävän yhteistyötä koskevan puitesopimuksen tiettyjen määräysten väliaikaista soveltamista koskevasta Euroopan yhteisön ja Chilen välisestä kirjeenvaihdosta (96/504/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon komission ehdotuksen, sekä katsoo, että Euroopan yhteisö ja sen jäsenvaltiot ovat allekirjoittaneet 21 päivänä kesäkuuta 1996 Euroopan yhteisön ja sen jäsenvaltioiden sekä Chilen tasavallan poliittisen ja taloudellisen liiton perustamiseen tähtäävän yhteistyötä koskevan puitesopimuksen, Euroopan yhteisö ja Chile ovat sitoutuneet antamaan yksityiskohtaiset säännöt sopimuspuolten kaupallista yhteistyötä sekä tätä yhteistyötä varten määrättyä institutionaalista järjestelmää koskevien edellä mainitun sopimuksen tiettyjen määräysten väliaikaisesta soveltamisesta, ja kunnes sopimuksen voimaantuloa varten tarvittavat menettelyt on saatettu päätökseen, näiden määräysten väliaikaisella soveltamisella myötävaikutetaan Euroopan yhteisön ja Chilen tasavallan tiiviimpien kaupallisten siteiden edistämiseen, ON PÄÄTTÄNYT SEURAAVAA: 1 artikla Hyväksytään Euroopan yhteisön puolesta Euroopan yhteisön ja Chilen välinen kirjeenvaihto, jossa määrätään Euroopan yhteisön ja sen jäsenvaltioiden sekä Chilen tasavallan poliittisen ja taloudellisen liiton perustamiseen tähtäävän yhteistyötä koskevan puitesopimuksen tiettyjen määräysten väliaikaisesta soveltamisesta. Kirjeenvaihdon teksti on tämän päätöksen liitteenä. 2 artikla Komissio edustaa yhteisöä edellä 1 artiklassa tarkoitetuissa toimielimissä, joista määrätään sopimuksen 35 ja 37 artiklassa. 3 artikla Tämä päätös julkaistaan Euroopan yhteisöjen virallisessa lehdessä. Tehty Luxemburgissa 18 päivänä kesäkuuta 1996. Neuvoston puolesta C. BURLANDO Puheenjohtaja
96/479/EY: Neuvoston päätös, tehty 25 päivänä heinäkuuta 1996, alueiden komitean yhden jäsenen ja neljän varajäsenen nimeämisestä



Virallinen lehti nro L 196 , 07/08/1996 s. 0010 - 0010



NEUVOSTON PÄÄTÖS, tehty 25 päivänä heinäkuuta 1996, alueiden komitean yhden jäsenen ja neljän varajäsenen nimeämisestä (96/479/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 198 a artiklan, ottaa huomioon 26 päivänä tammikuuta 1994 ja 23 päivänä tammikuuta 1995 tehdyt neuvoston päätökset 94/65/EY (1) ja 95/15/EY (2) alueiden komitean jäsenten ja varajäsenten nimeämisestä, sekä katsoo, että yksi jäsenen paikka ja neljä varajäsenen paikkaa on vapautunut komiteassa jäsenen Monica Anderssonin ja varajäsenten Christina Tallbergin, Georg Kerschbaumerin, Luis Planas Puchadesin ja Antonio Castro Córdobezin eroamisten johdosta, joista ilmoitettiin neuvostolle 21 päivänä joulukuuta 1995, 3 päivänä kesäkuuta 1996, 12 päivänä kesäkuuta 1996, 8 päivänä heinäkuuta 1996 ja 15 päivänä heinäkuuta 1996, ja ottaa huomioon Ruotsin, Itävallan ja Espanjan hallitusten ehdotukset, ON PÄÄTTÄNYT SEURAAVAA: Ainoa artikla 1. Christina Tallberg nimetään alueiden komitean jäseneksi Monica Anderssonin tilalle tämän jäljellä olevaksi toimikaudeksi eli 25 päivään tammikuuta 1998. 2. Ann Beskow nimetään alueiden komitean varajäseneksi Christina Tallbergin tilalle tämän jäljellä olevaksi toimikaudeksi eli 25 päivään tammikuuta 1998. 3. Ernst Woller nimetään alueiden komitean varajäseneksi Georg Kerschbaumerin tilalle tämän jäljellä olevaksi toimikaudeksi eli 25 päivään tammikuuta 1998. 4. Carlos Yáñez-Barnuevo García nimetään alueiden komitean varajäseneksi Luis Planas Puchadesin tilalle tämän jäljellä olevaksi toimikaudeksi eli 25 päivään tammikuuta 1998. 5. Francisco Aznar Vallejo nimetään alueiden komitean varajäseneksi Antonio Castro Córdobezin tilalle tämän jäljellä olevaksi toimikaudeksi eli 25 päivään tammikuuta 1998. Tehty Brysselissä 25 päivänä heinäkuuta 1996. Neuvoston puolesta H. COVENEY Puheenjohtaja (1) EYVL N:o L 31, 4.2.1994, s. 29 (2) EYVL N:o L 25, 2.2.1995, s. 20
96/571/EY: Komission päätös, tehty 24 päivänä syyskuuta 1996, väliaikaisesta luettelosta kolmansista maista, joista jäsenvaltiot sallivat maidon ja maitopohjaisten tuotteiden tuonnin, ja päätöksen 94/70/EY kumoamisesta tehdyn päätöksen 95/340/EY muuttamisesta (ETA:n kannalta merkityksellinen teksti)



Virallinen lehti nro L 250 , 02/10/1996 s. 0019 - 0019



KOMISSION PÄÄTÖS, tehty 24 päivänä syyskuuta 1996, väliaikaisesta luettelosta kolmansista maista, joista jäsenvaltiot sallivat maidon ja maitopohjaisten tuotteiden tuonnin, ja päätöksen 94/70/EY kumoamisesta tehdyn päätöksen 95/340/EY muuttamisesta (ETA:n kannalta merkityksellinen teksti) (96/571/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon raakamaidon, lämpökäsitellyn maidon ja maitopohjaisten tuotteiden tuotantoa ja markkinoille saattamista koskevista terveyssäännöistä 16 päivänä kesäkuuta 1992 annetun neuvoston direktiivin 92/46/ETY (1) ja erityisesti sen 23 artiklan 2 ja 3 kohdan, sekä katsoo, että komission päätöksessä 95/340/EY (2), sellaisena kuin se on viimeksi muutettuna päätöksellä 96/325/EY (3), vahvistetaan luettelo kolmansista maista, joista jäsenvaltiot sallivat maidon ja maitopohjaisten tuotteiden tuonnin, Andorraan tehdyn komission eläinlääkintätarkastuskäynnin perusteella maidontuotantoa koskevat eläinlääkintätarkastukset ja eläinten terveystilanne ovat tyydyttävät, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Lisätään päätöksen 95/340/EY liitteeseen seuraava rivi ISO-koodin mukaisessa aakkosjärjestyksessä: >TAULUKON PAIKKA> 2 artikla Tämä päätös on osoitettu kaikille jäsenvaltioille. Tehty Brysselissä 24 päivänä syyskuuta 1996. Komission puolesta Franz FISCHLER Komission jäsen (1) EYVL N:o L 268, 14.9.1992, s. 1 (2) EYVL N:o L 200, 24.8.1995, s. 38 (3) EYVL N:o L 123, 23.5.1996, s. 24
96/568/EY, Euratom: Neuvoston päätös, tehty 24 päivänä syyskuuta 1996, talous- ja sosiaalikomitean jäsenen nimeämisestä



Virallinen lehti nro L 249 , 01/10/1996 s. 0045 - 0045



NEUVOSTON PÄÄTÖS, tehty 24 päivänä syyskuuta 1996, talous- ja sosiaalikomitean jäsenen nimeämisestä (96/568/Euratom, EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 193-195 artiklan, ottaa huomioon Euroopan atomienergiayhteisön perustamissopimuksen ja erityisesti sen 165-167 artiklan, ottaa huomioon tiettyjä Euroopan yhteisöille yhteisiä toimielimiä koskevan yleissopimuksen ja erityisesti sen 5 artiklan, ottaa huomioon talous- ja sosiaalikomitean jäsenten nimeämisestä 20 päivä syyskuuta 1998 päättyväksi toimikaudeksi 24 päivänä syyskuuta 1994 tehdyn neuvoston päätöksen (1), sekä katsoo, että edellä mainitussa komiteassa on vapautunut jäsenen paikka Jacques Tixierin erottua, mikä on annettu neuvostolle tiedoksi 24 päivänä toukokuuta 1996, ottaa huomioon Ranskan hallituksen 9 päivänä heinäkuuta 1996 esittämät ehdokkaat, sekä saatuaan Euroopan yhteisöjen komission lausunnon, ON PÄÄTTÄNYT SEURAAVAA: Ainoa artikla Nimetään Daniel Retureau talous- ja sosiaalikomitean jäseneksi Jacques Tixierin tilalle tämän jäljellä olevaksi toimikaudeksi eli 20 päivään syyskuuta 1998. Tehty Brysselissä 24 päivänä syyskuuta 1996. Neuvoston puolesta E. FITZGERALD Puheenjohtaja (1) EYVL N:o L 257, 5.10.1994, s. 20
96/548/EHTY: Komission päätös tehty 22 päivänä heinäkuuta 1996, Euroopan hiili- ja teräsyhteisön ja Kazakstanin välisen tiettyjen terästuotteiden kauppaa koskevan sopimuksen tekemisestä



Virallinen lehti nro L 242 , 21/09/1996 s. 0001 - 0001



KOMISSION PÄÄTÖS tehty 22 päivänä heinäkuuta 1996, Euroopan hiili- ja teräsyhteisön ja Kazakstanin välisen tiettyjen terästuotteiden kauppaa koskevan sopimuksen tekemisestä (96/548/EHTY) EUROOPAN YHTEISÖJEN KOMISSIO, joka ottaa huomioon Euroopan hiili- ja teräsyhteisön perustamissopimuksen ja erityisesti sen 95 artiklan ensimmäisen kohdan, on kuullut neuvoa-antavaa komiteaa asiasta ja saanut neuvoston yksimielisen suostumuksen, sekä katsoo, että komissio on aloittanut 13 päivänä kesäkuuta 1994 tehdyn neuvoston päätöksen mukaisesti Kazakstanin kanssa neuvottelut, joiden päämääränä on Euroopan hiili- ja teräsyhteisön perustamissopimuksessa tarkoitettujen tiettyjen terästuotteiden kauppaa koskeva sopimus, ja sopimuksella otetaan käyttöön tiettyjen terästuotteiden yhteisössä tapahtuvaa vapaaseen liikkeeseen luovutusta koskevat määrälliset rajoitukset vuodeksi 1996, ON PÄÄTTÄNYT SEURAAVAA: 1 artikla 1. Hyväksytään tiettyjen terästuotteiden kaupasta Kazakstanin kanssa tehtävä sopimus Euroopan hiili- ja teräsyhteisön puolesta. 2. Sopimuksen teksti on tämän päätöksen liitteenä (1). 2 artikla Komission puheenjohtaja antaa Euroopan hiili- ja teräsyhteisön puolesta sopimuksen 10 artiklan 1 kohdassa tarkoitetun tiedonannon. Tehty Brysselissä 22 päivänä heinäkuuta 1996. Komission puolesta Jacques SANTER Puheenjahtaja (1) Ks. tämän virallisen lehden sivu 2.
96/627/EY: Komission päätös, tehty 17 päivänä lokakuuta 1996, pyörillä varustettujen maatalous- ja metsätraktorien kuljettajalle kantautuvan äänen tasoa koskevan jäsenvaltioiden lainsäädännön lähentämisestä neuvoston direktiivin 77/311/ETY 2 artiklan täytäntöönpanosta (ETA:n kannalta merkityksellinen teksti)



Virallinen lehti nro L 282 , 01/11/1996 s. 0072 - 0072



KOMISSION PÄÄTÖS, tehty 17 päivänä lokakuuta 1996, pyörillä varustettujen maatalous- ja metsätraktorien kuljettajalle kantautuvan äänen tasoa koskevan jäsenvaltioiden lainsäädännön lähentämisestä neuvoston direktiivin 77/311/ETY 2 artiklan täytäntöönpanosta (ETA:n kannalta merkityksellinen teksti) (96/627/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon pyörillä varustettujen maatalous- ja metsätraktorien kuljettajalle kantautuvan äänen tasoa koskevan jäsenvaltioiden lainsäädännön lähentämisestä 29 päivänä maaliskuuta 1977 annetun neuvoston direktiivin 77/311/ETY (1), ja erityisesti sen 2 artiklan, ottaa huomioon pyörillä varustettujen maatalous- ja metsätraktoreiden tyyppihyväksyntää koskevan jäsenvaltioiden lainsäädännön lähentämisestä 4 päivänä maaliskuuta 1974 annetun neuvoston direktiivin 74/150/ETY (2), ja erityisesti sen 13 artiklan, sekä katsoo, että on tarpeen vahvistaa direktiivissä 77/311/ETY säädetty siirtymäkausi, jotta kyseisen direktiivin 2 artiklan 1 kohdassa säädettyjä kuljettajalle kantautuvan melun tason rajoja voitaisiin soveltaa, asiassa tarvitaan aloitetta vakaan ja ennustettavan oikeudellisen kehyksen luomiseksi ja jotta kaikissa jäsenmaissa sovellettaisiin yhtenäisesti samoja äänen tasoja, ja tässä päätöksessä määrätyt toimenpiteet ovat maatalous- ja metsätraktoreiden alan kaupan teknisten esteiden poistamiseen tähtäävien direktiivien mukauttamista tekniikan kehitykseen käsittelevän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Direktiivin 77/311/ETY 2 artiklan 1 ja 2 kohdassa säädetty siirtymäkausi päättyy 1 päivänä lokakuuta 1999. 2 artikla Jäsenvaltioiden on annettava tähän päätökseen mukautumiseksi tarvittavat säännökset 30 päivään syyskuuta 1999 mennessä. Niiden on ilmoitettava tästä komissiolle viipymättä. 3 artikla Tämä päätös on osoitettu kaikille jäsenvaltioille. Tehty Brysselissä 17 päivänä lokakuuta 1996. Komission puolesta Franz FISCHLER Komission jäsen (1) EYVL N:o L 105, 28.4.1977, s. 2 (2) EYVL N:o L 84, 28.3.1974, s. 10
96/620/EY: Neuvoston päätös, tehty 1 päivänä lokakuuta 1996, Euroopan yhteisön ja Marokon kuningaskunnan välisen, käsittelemättömän Marokosta peräisin olevan oliiviöljyn yhteisöön tuonnissa perittävästä maksusta tai tulleista vähennettävän lisämäärän vahvistamista 1 päivästä tammikuuta 1994 koskevan sopimuksen tekemisestä kirjeenvaihtona



Virallinen lehti nro L 277 , 30/10/1996 s. 0035 - 0035



NEUVOSTON PÄÄTÖS, tehty 1 päivänä lokakuuta 1996, Euroopan yhteisön ja Marokon kuningaskunnan välisen, käsittelemättömän Marokosta peräisin olevan oliiviöljyn yhteisöön tuonnissa perittävästä maksusta tai tulleista vähennettävän lisämäärän vahvistamista 1 päivästä tammikuuta 1994 koskevan sopimuksen tekemisestä kirjeenvaihtona (96/620/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 artiklan yhdessä sen 228 artiklan 2 kohdan ensimmäisen virkkeen kanssa, ottaa huomioon 1 päivänä marraskuuta 1978 voimaantulleen Euroopan talousyhteisön ja Marokon kuningaskunnan välisen yhteistyösopimuksen (1) ja erityisesti mainitun sopimuksen liitteen B, ottaa huomioon komission ehdotuksen, sekä katsoo, että olisi hyväksyttävä Euroopan yhteisön ja Marokon kuningaskunnan välinen kirjeenvaihtona tehty sopimus käsittelemättömän, CN-koodeihin 1509 10 10, 1509 10 90 ja 1510 00 10 kuuluvan ja Marokosta peräisin olevan oliiviöljyn yhteisöön tuonnissa perittävästä maksusta tai tulleista vähennettävän lisämäärän vahvistamisesta, ja yhteisessä maatalouspolitiikassa sovellettavasta laskentayksiköstä ja muuntokurssista 28 päivänä joulukuuta 1992 annetulla neuvoston asetuksella (ETY) N:o 3813/92 (2), lakkautetaan maatalouden muuntokursseihin 31 päivään tammikuuta 1995 asti vaikuttaneen korjauskertoimen 1,207509 soveltaminen; on siksi tarpeen, ottaen huomioon käytettävä maatalouden muuntokurssin määräytymisperuste, määrätä määrästä, jota sovelletaan 31 päivänä tammikuuta 1995 päättyvänä ajanjaksona ja määrästä, jota sovelletaan 1 päivästä helmikuuta 1995 alkaen, ON PÄÄTTÄNYT SEURAAVAA: 1 artikla Hyväksytään yhteisön puolesta Euroopan yhteisön ja Marokon kuningaskunnan välinen kirjeenvaihtona tehty sopimus käsittelemättömän ja Marokosta peräisin olevan oliiviöljyn yhteisöön tuonnissa perittävästä maksusta tai tulleista vähennettävän lisämäärän vahvistamisesta 1 päivästä tammikuuta 1994 alkaen. Sopimuksen teksti on tämän päätöksen liitteenä. 2 artikla Neuvoston puheenjohtaja on toimivaltainen nimeämään henkilön, jolla on valtuudet allekirjoittaa sopimus yhteisöä sitovasti. 3 artikla Tämä päätös julkaistaan Euroopan yhteisöjen virallisessa lehdessä. Tehty Luxemburgissa 1 päivänä lokakuuta 1996. Neuvoston puolesta D. SPRING Puheenjohtaja (1) EYVL N:o L 264, 27.9.1978, s. 2 (2) EYVL N:o L 387, 31.12.1992, s. 1, asetus sellaisena kuin se on viimeksi muutettuna neuvoston asetuksella (EY) N:o 150/95 (EYVL N:o L 22, 31.1.1995, s. 1).
96/626/EY: Neuvoston päätös, tehty 7 päivänä lokakuuta 1996, yleissopimuksen tekemisestä Euroopan yhteisön ja Yhdistyneiden Kansakuntien Palestiinan pakolaisten avustus- ja työjärjestön (UNRWA) välillä Lähi-idän maiden pakolaisille annettavasta avusta



Virallinen lehti nro L 282 , 01/11/1996 s. 0068 - 0068



NEUVOSTON PÄÄTÖS, tehty 7 päivänä lokakuuta 1996, yleissopimuksen tekemisestä Euroopan yhteisön ja Yhdistyneiden Kansakuntien Palestiinan pakolaisten avustus- ja työjärjestön (UNRWA) välillä Lähi-idän maiden pakolaisille annettavasta avusta (96/626/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 130 y artiklan yhdessä 228 artiklan 3 kohdan ensimmäisen alakohdan kanssa, ottaa huomioon komission ehdotuksen, ottaa huomioon Euroopan parlamentin lausunnon (1), sekä katsoo, että Lähi-idän maiden pakolaisille annettavasta avusta Yhdistyneiden Kansakuntien Palestiinan pakolaisten avustus- ja työjärjestön (UNRWA) kanssa tehdyn 16 päivänä joulukuuta 1993 hyväksytyn yleissopimuksen (2) voimassaolo päättyi 31 päivänä joulukuuta 1995, yhteisön apu UNRWA:lle kuuluu kehitysmaissa toteutettavaan köyhyyden torjuntakampanjaan ja vaikuttaa kyseisen väestön ja pakolaisten vastaanottajamaiden kestävään taloudelliseen ja sosiaaliseen kehitykseen, UNRWA:n kanssa olisi tehtävä uusi yleissopimus, jotta yhteisön apua voidaan jatkaa osana kokonaisvaltaista, jatkuvuuden mahdollistavaa ohjelmaa, ja jatkuva tuki UNRWA:n toimille todennäköisesti auttaisi saavuttamaan edellä kuvatut yhteisön tavoitteet, ON PÄÄTTÄNYT SEURAAVAA: 1 artikla Euroopan yhteisön ja Yhdistyneiden Kansakuntien Palestiinan pakolaisten avustus- ja työjärjestön (UNRWA) yleissopimus avusta pakolaisille Lähi-idän maissa hyväksytään yhteisön puolesta. Yleissopimuksen teksti on tämän päätöksen liitteenä. 2 artikla Yhteisön UNRWA:lle myöntämä elintarvikeapuohjelma pannaan täytäntöön asetuksessa (ETY) N:o 3972/86 (3) säädettyä menettelyä noudattaen ja 8 päivästä heinäkuuta 1996 asetuksessa (EY) N:o 1292/96 (4), joka on kumonnut edellä mainitun asetuksen kyseisestä päivästä lähtien, säädettyä menettelyä noudattaen. 3 artikla Neuvoston puheenjohtaja valtuutetaan nimeämään henkilöt, joilla on valtuudet allekirjoittaa yleissopimus yhteisöä sitovasti. Tehty Luxemburgissa 7 päivänä lokakuuta 1996. Neuvoston puolesta P. RABBITTE Puheenjohtaja (1) EYVL N:o C 320, 28.10.1996 (2) EYVL N:o L 9, 13.1.1994, s. 16 (3) EYVL N:o L 370, 30.12.1986, s. 1 (4) EYVL N:o L 166, 5.7.1996, s. 1
96/619/EY: Komission päätös, tehty 16 päivänä lokakuuta 1996, niiden kolmansien maiden, joista jäsenvaltiot sallivat elävän siipikarjan ja siitosmunien tuonnin, luettelosta tehdyn päätöksen 95/233/EY muuttamisesta (ETA:n kannalta merkityksellinen teksti)



Virallinen lehti nro L 276 , 29/10/1996 s. 0018 - 0018



KOMISSION PÄÄTÖS, tehty 16 päivänä lokakuuta 1996, niiden kolmansien maiden, joista jäsenvaltiot sallivat elävän siipikarjan ja siitosmunien tuonnin, luettelosta tehdyn päätöksen 95/233/EY muuttamisesta (ETA:n kannalta merkityksellinen teksti) (96/619/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista vaatimuksista yhteisön sisäisessä siipikarjan ja siitosmunien kaupassa ja tuonnissa kolmansista maista 15 päivänä lokakuuta 1990 annetun neuvoston direktiivin 90/539/ETY (1), sellaisena kuin se on viimeksi muutettuna Itävallan, Suomen ja Ruotsin liittymissopimuksella, ja erityisesti sen 21 ja 26 artiklan, sekä katsoo, että neuvoston päätöksellä 95/233/EY (2) luodaan luettelot niistä kolmansista maista, joista elävän siipikarjan ja siitosmunien tuonti periaatteessa sallitaan, Keniasta on saatu kirjallisena lisätakeet; näiden takeiden tutkiminen on osoittanut, että tämä maa täyttää yhteisön vaatimukset, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Lisätään päätöksen 95/233/EY liitteeseen II seuraava rivi ISO-tunnuksen mukaiseen aakkosjärjestykseen: "KE: Kenia" 2 artikla Tämä päätös on osoitettu kaikille jäsenvaltioille. Tehty Brysselissä 16 päivänä lokakuuta 1996. Komission puolesta Franz FISCHLER Komission jäsen (1) EYVL N:o L 303, 31.10.1990, s. 6 (2) EYVL N:o L 156, 7.7.1995, s. 76
96/612/EY: Neuvoston päätös, tehty 14 päivänä lokakuuta 1996, pöytäkirjan tekemisestä Euroopan talousyhteisön ja Andorran ruhtinaskunnan väliseen kirjeenvaihtona tehtyyn sopimukseen Itävallan tasavallan, Suomen tasavallan ja Ruotsin kuningaskunnan Euroopan unioniin liittymisen vuoksi



Virallinen lehti nro L 271 , 24/10/1996 s. 0038 - 0038



NEUVOSTON PÄÄTÖS, tehty 14 päivänä lokakuuta 1996, pöytäkirjan tekemisestä Euroopan talousyhteisön ja Andorran ruhtinaskunnan väliseen kirjeenvaihtona tehtyyn sopimukseen Itävallan tasavallan, Suomen tasavallan ja Ruotsin kuningaskunnan Euroopan unioniin liittymisen vuoksi (96/612/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 99 ja 113 artiklan yhdessä sen 228 artiklan 2 kohdan toisen virkkeen ja 3 kohdan ensimmäisen alakohdan kanssa, ottaa huomioon komission ehdotuksen (1), ottaa huomioon Euroopan parlamentin lausunnon (2), sekä katsoo, että olisi hyväksyttävä pöytäkirja Euroopan talousyhteisön ja Andorran ruhtinaskunnan väliseen kirjeenvaihtona tehtyyn sopimukseen Itävallan tasavallan, Suomen tasavallan ja Ruotsin kuningaskunnan Euroopan unioniin (3) liittymisen vuoksi, ON PÄÄTTÄNYT SEURAAVAA: 1 artikla Hyväksytään Euroopan yhteisön puolesta pöytäkirja Euroopan talousyhteisön ja Andorran ruhtinaskunnan väliseen kirjeenvaihtona tehtyyn sopimukseen Itävallan tasavallan, Suomen tasavallan ja Ruotsin kuningaskunnan Euroopan unioniin liittymisen vuoksi. Pöytäkirjan teksti on tämän päätöksen liitteenä. 2 artikla Neuvoston puheenjohtaja tekee Euroopan yhteisön puolesta pöytäkirjan 5 artiklassa määrätyn ilmoituksen (4). Tehty Luxemburgissa 14 päivänä lokakuuta 1996. Neuvoston puolesta R. QUINN Puheenjohtaja (1) EYVL N:o C 88, 25.3.1996, s. 1 (2) Lausunto annettu 19 päivänä heinäkuuta 1996 (ei vielä julkaistu virallisessa lehdessä). (3) EYVL N:o L 374, 31.12.1990, s. 14 (4) Neuvoston pääsihteeristö julkaisee pöytäkirjan voimaantulopäivän Euroopan yhteisöjen virallisessa lehdessä.
Neuvoston päätös, tehty 14 päivänä lokakuuta 1996, Euroopan unionista tehdyn päätöksen K.1 artiklan täytäntöönpanotoimista



Virallinen lehti nro L 268 , 19/10/1996 s. 0001 - 0001



NEUVOSTON PÄÄTÖS, tehty 14 päivänä lokakuuta 1996, Euroopan unionista tehdyn päätöksen K.1 artiklan täytäntöönpanotoimista (96/601/YOS) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen K.3 artiklan 2 kohdan b alakohdan ja sen K.8 artiklan 2 kohdan, ottaa huomioon kyseisen sopimuksen K.3 artiklan perusteella 25 päivänä syyskuuta 1995 hyväksytyn, kyseisen Euroopan unionista tehdyn sopimuksen K.1 artiklan täytäntöönpanotoimia koskevan neuvoston yhteisen toiminnan (1), ON PÄÄTÄNYT SEURAAVAA: 1 artikla Euroopan yhteisöjen yleiseen talousarvioon on varattu 1 369 000 ecun suuruinen varainhoitovuodelta 1995 siiretty määräraha sellaisten tarkasti määriteltyjen yhteistyöhankkeiden rahoittamiseen, joilla pannaan täytäntöön Euroopan unionista tehdyn sopimuksen VI osaston määräyksiä. Nämä hankkeet koskevat pääasiassa yhteistyötoimia niiden valtioiden kanssa, jotka harjoittavat rakenteellista vuropuhelua Euroopan unionin kanssa, sekä huumeiden torjuntaan liittyviä yhteistyötoimia Latinalaisen Amerikan, Karibia mukaan lukien, kanssa. 2 artikla Nämä hankkeet voivat koskea koulutusta, tietojen ja kokemusten keräämistä ja vaihtoa, seminaareja, tutkimuksia ja julkaisuja, tai ne voivat olla muita Euroopan unionin yhteistyötoimia tukevia toimia. 3 artikla Esityksen hankkeista, joille haetaan rahoitusta, tekevät jäsenvaltiot tai komissio Euroopan unionista tehdyn sopimuksen K.1 artiklan 1-6 alakohtaan kuuluvilla aloilla ja yksinomaan jäsenvaltiot K.1 artiklan 7-9 alakohtaan kuuluvilla aloilla. 4 artikla Komissio tutkii jätetyt hakemukset. Hankkeiden hyväksymisestä ja niille myönnettävästä rahoituksesta päätetään näiden tietojen perusteella ryhmässä, joka muodostuu jäsenvaltioiden edustajista. 5 artikla Komissio vastaa näiden hankkeiden rahoitukseen varattujen kustannusten toteutumisesta Euroopan yhteisön perustamissopimuksen mukaisesti. 6 artikla Tämä päätös tulee voimaan päivänä, jona se hyväksytään. Sitä sovelletaan 31 päivään joulukuuta 1996 asti. 7 artikla Tämä päätös julkaistaan virallisessa lehdessä. Tehty Luxemburgissa 14 päivänä lokakuuta 1996. Neuvoston puolesta R. QUINN Puheenjohtaja (1) EYVL N:o L 238, 6.10.1995, s. 1